Η επίδραση της συνεχόμενης και διαλειματικής αερόβιας άσκησης σε δείκτες οξειδωτικού στρες του αίματος προεφήβων αθλητών ποδοσφαίρου:
Creators: name: Καζίας, Αναστάσιος Ηλία
Publisher: name: Aristotle University of Thessaloniki
Year: 2011
Subjects: Οξειδωτικό στρές
Αερόβια άσκηση
Ποδόσφαιρο
Oxidative stress
Aerobic exercise
Soccer

description: Οι ελεύθερες ρίζες που παράγονται κατά τη διάρκεια της άσκησης, όπως είναι το ποδόσφαιρο, σε φυσιολογικές συνθήκες εξουδετερώνονται από τους αντιοξειδωτικούς μηχανισμούς του οργανισμού. Κατά την παρατεταμένη εξαντλητική άσκηση, η αυξημένη παραγωγή ελευθέρων ριζών πιθανόν υπερτερεί των αντιοξειδωτικών μηχανισμών του οργανισμού με αποτέλεσμα να προκαλείται οξειδωτικό στρές, ένα φυσιολογικό φαινόμενο που συνδέεται μεταξύ των άλλων με οξείδωση και καταστροφή των μακρομορίων (DNA, πρωτεϊνών, και λιπών). Ενώ υπάρχουν πολλές εργασίες οι οποίες έχουν εξετάσει το οξειδωτικό στρές κατά την άσκηση σε ενήλικες αθλητές, ελάχιστες εργασίες αναφέρονται σε πρωτόκολλα οξείας άσκησης σε παιδιά και καμμία σε νεαρούς ποδοσφαιριστές. Επομένως, ο σκοπός της παρούσας μελέτης ήταν να εξετάσει την επίδραση της συνεχόμενης και διαλειμματικής αερόβιας άσκησης σε δείκτες οξειδωτικού στρες του αίματος σε προέφηβους αθλητές ποδοσφαίρου. Το δείγμα της έρευνας αποτέλεσαν 9 προέφηβοι (ηλικίας 12-13 ετών) αθλητές ποδοσφαίρου. Οι δοκιμαζόμενοι αρχικά υποβλήθηκαν σε μια μέγιστη δοκιμασία με προοδευτικά αυξανόμενη ένταση για τον προσδιορισμό της μέγιστης πρόσληψης οξυγόνου (VO2max). Ακολούθως οι δοκιμαζόμενοι πραγματοποίησαν: α) ένα πρωτόκολλο διαλειμματικής άσκησης μικρού χρόνου (έντονου τρεξίματος διάρκειας 30 sec στο 110% της vVO2max που διακόπτονταν από χαλαρό τρέξιμο διάρκειας 30 sec στο 50% της vVO2max) και β) ένα πρωτόκολλο συνεχόμενης μεθόδου υψηλής έντασης (τρέξιμο) στο 83% της vVO2max. Πριν και μετά από τα δύο πρωτόκολλα άσκησης οι ασκούμενοι υποβλήθηκαν σε αιμοληψία. Για την αξιολόγηση των δεδομένων χρησιμοποιήθηκε ανάλυση διακύμανσης δύο παραγόντων (παρέμβαση × χρόνος) με επαναλαμβανόμενες μετρήσεις. Η εκτίμηση του οξειδωτικού στρες πραγματοποιήθηκε με τον προσδιορισμό δεικτών οξειδοαναγωγικής κατάστασης και οξειδωτικού στρες στο αίμα. Συγκεκριμένα μετρήθηκαν η ανηγμένη γλουταθειόνη (GSH), η οξειδωμένη γλουταθειόνη (GSSH) ο λόγος GSH:GSSH, οι ουσίες που αντιδρούν με το θειοβαρβιτουρικό οξύ (TBARS), τα πρωτεϊνικά καρβονύλια (PC), η καταλάση (CAT), η ολική αντιοξειδωτική ικανότητα του πλάσματος (TAC), το ουρικό οξύ και η χολερυθρίνη. Τόσο το συνεχόμενο όσο και το διαλειμματικό πρωτόκολλο άσκησης προκάλεσαν οξειδωτικό στρες με παρόμοιες αλλαγές στους δείκτες της οξειδοαναγωγικής κατάστασης του αίματος ποδοσφαιριστών προεφηβικής ηλικίας. Φαίνεται ότι η συνολική φυσιολογική επιβάρυνση της άσκησης, όπως αυτή ορίζεται από την καρδιακή λειτουργία, αποτελεί ίσως σημαντικότερο παράγοντα για την εκδήλωση οξειδωτικού στρες από τη διάρκεια και την ένταση της άσκησης.
description: Reactive species production is a physiological event that takes place in exercise, including soccer, and is usually counter-balanced by the organism’s anti-oxidant defense mechanisms. However, the overwhelming production of reactive species may result in oxidative stress, which is associated with oxidation and damage of macromolecules (i.e. DNA, proteins, and lipids). There are numerous studies on oxidative stress during exercise in adult athletes. However very few studies have examined the effects of acute intensive exercise protocols on oxidative stress in children and none in pre-pubescent soccer athletes. Therefore, the aim of this study was to examine the effects of continuous and interval exercise on biomarkers of oxidative stress in the blood of pre-pubescent soccer athletes. Participants (n = 9, age 12-13 yrs) initially undergone a maximal incremental test for the determination of maximal oxygen uptake (VO2max). Then, the participants performed: a) an short-interval exercise protocol ( 30 s running at 110% vVO2max interrupted by 30 s at 50% vVO2max). and b) a continuous high intensity (running) exercise protocol at 83% vVO2max). Blood samples were taken before and after the two protocols of exercise. Selective blood biomarkers were measured to assess redox status and oxidative stress. In particular reduced glutathione (GSH), oxidized glutathione (GSSG), GSH:GSSG ratio, thiobarbituric acid reactive substances (TBARS), protein carbonyls (PC), catalase (CAT), total antioxidant capacity (TAC), uric acid and bilirubin were measured. The results indicate that both continuous and interval protocols, induced similar oxidative stress changes in the blood of pre-pubescent soccer athletes. It appears that for the manifestation of oxidative stress, the total physiological load of exercise, as determined by the cardiac function, is more important than the total energy expenditure, the duration or the intensity of the exercise.